মুহাম্মদ আবু হেলাল, ঝিনাইগাতী ঃ শেরপুরেরর ঝিনাইগাতীতে জাতীয় ইঁদুর নিধন অভিযান ২০১৭ শুরু হয়েছে। ৫নভেম্বর রোববার সকালে কৃষি সম্প্রসারণ অধিদপ্তরের উদ্যোগে ইঁদুর নিধন অভিযান উদ্বোধন করা হয়। এ উপলক্ষে উপজেলা পরিষদ মিলনায়তনে উদ্বোধনী ও আলোচনা সভার আয়োজন করা হয়। উপজেলা পরিষদ চেয়ারম্যান আমিনুল ইসলাম বাদশার সভাপতিত্বে বক্তব্য রাখেন, উপজেলা নির্বাহী কর্মকর্তা (ইউএনও) ফারহানা করিম, কৃষি কর্মকর্তা মোঃ আব্দুল আউয়াল, সহকারী কৃষি সম্প্রসারণ কর্মকর্তা এ,কে,এম রফিকুল ইসলাম, কৃষক হাবিবুর রহমান প্রমুখ। অনুষ্ঠানে ইঁদুর দমনের বিভিন্ন রকম দেশীয় যন্ত্রপাতি ও কলাকৌশল প্রদর্শন করা হয়।